LST รับเทศกาลกินเจหนุน!
เรื่องปกติเมื่อมีเทศกาลสำคัญๆ อย่างเทศกาลกินเจ โดยในปี 2560 ปฏิทินจีนพบว่า เทศกาลรับประทานเจ ตรงกับวันที่ 20-28 เดือนตุลาคม 2560
20 ต.ค. 2560

คุณค่าบริษัท
เรื่องปกติเมื่อมีเทศกาลสำคัญๆ อย่างเทศกาลกินเจ โดยในปี 2560 ปฏิทินจีนพบว่า เทศกาลรับประทานเจ ตรงกับวันที่ 20-28 เดือนตุลาคม 2560
ในช่วงเทศกาลกินเจ 9 วัน 9 คืนนี้ ทางการปฏิบัติตัว (อาหารที่ต้องห้ามรับประทาน) งดเว้นเนื้อสัตว์ งด นม เนย หรือน้ำมันที่มาจากสัตว์ งดอาหารรสจัด หมายถึง อาหารรสเผ็ดมาก เค็มมาก หวานมาก เปรี้ยวมาก งดผักกลิ่นฉุน 5 ชนิด คือ กระเทียม หัวหอม หลักเกียว กุยช่าย ใบยาสูบ รวมทั้งเครื่องเทศที่มีกลิ่นฉุน เป็นต้น
สาระที่สำคัญ คือ เมื่อถึงเทศกาลกินเจ จะมีการวิเคราะห์ไปถึงบริษัทที่อยู่ในตลาดหลักทรัพย์ฯ จะได้รับประโยชน์ในช่วงระยะสั้นนี้
โดยบริษัทที่น่าสนใจในระดับต้นๆ ที่นักวิเคราะห์จะหยิบยกมาแนะนำ คือ บริษัท ล่ำสูง (ประเทศไทย) จำกัด (มหาชน) หรือ LST ซึ่งเป็นผู้ผลิตและจำหน่ายน้ำมันปาล์ม น้ำมันพืช ไขมันพืชผสม และเนยเทียม ผักและผลไม้แช่แข็งหรือบรรจุกระป๋อง น้ำผลไม้ กาแฟ เครื่องดื่มต่างๆ และซอสปรุงรส
ถือว่าธุรกิจเข้าแก๊ปโดยตรง เหมาะกับเทศกาลกินเจจริงๆ จึงเชื่อว่าการจับจ่ายใช้สอยในสินค้าของ LST ได้ในระยะสั้นๆ 9 วัน ช่วยผลักดันให้บริษัทรับรู้รายได้เพิ่มขึ้น…รายได้ช่วงพิเศษนอกเหนือจากการคาดการณ์ปกติ
อย่างไรก็ตามทางบริษัทก็มีจุดแข็งในส่วนของรายได้และการทำกำไรสม่ำเสมอมาอยู่แล้ว โดยปี 56 มีรายได้ 7,343.01 ล้านบาท ในปี 57 มีรายได้ 8,550.04 ล้านบาท ในปี 58 มีรายได้ 8,290.81 ล้านบาท ในปี 59 มีรายได้ 8,351.57 ล้านบาท และในงวดหกเดือนปี 60 มีรายได้ 4,314 ล้านบาท
ขณะที่ส่วนของกำไร โดยปี 56 มีกำไรสุทธิ 250.34 ล้านบาท ในปี 57 มีกำไรสุทธิ 380.67 ล้านบาท ในปี 58 มีกำไรสุทธิ 311.42 ล้านบาท ในปี 59 มีกำไรสุทธิ 330.58 ล้านบาท และในงวดหกเดือนปี 60 มีกำไรสุทธิ 250.52 ล้านบาท
ทั้งนี้มีประเด็นที่น่าสนใจนอกเหนือจากการคาดว่าบริษัทจะมีรายได้เข้ามาเพิ่ม คือ ราคาหุ้นบนกระดานนั่นเอง เพราะขณะนี้เริ่มส่งสัญญาณไปในทิศทางขาขึ้น โดยราคาหุ้นมีการปรับตัวขึ้นแล้วเมื่อวันที่ 17 ต.ค. 60 จนถึง ณ ปัจจุบัน โดยล่าสุดราคาหุ้นมาปิดที่ 8.20 บาท อาจเป็นการเด้งรับข่าวจากการที่ได้รับอานิสงส์ในระยะสั้นจากช่วงเทศกาลกินเจนั่นเอง 
นอกจากนี้ บริษัทคาดว่าปริมาณการขายปีนี้จะอยู่ที่ราว 1.3-1.4 แสนตันใกล้เคียงกับปี 59 หรืออาจจะเติบโตราว 1-2% เนื่องจากบริษัทไม่เน้นที่ปริมาณขาย แต่จะเน้นการขายสินค้าในกลุ่มที่มีการแข่งขันด้านราคาไม่มาก และลดการจำหน่ายสินค้าในกลุ่มที่มีการแข่งขันสูง เพื่อรักษาการทำกำไรให้อยู่ในระดับที่เหมาะสม โดยบริษัทเน้นการจำหน่ายน้ำมันพืชชนิดอื่นๆ ที่ไม่ใช่น้ำมันถั่วเหลืองและน้ำมันปาล์ม และเนยสำหรับทำเบเกอรี่ซึ่งเป็นสินค้าที่มีมาร์จิ้นสูง
อีกทั้งในปีนี้ผลการดำเนินงานของบริษัทฯ จะกลับมาสู่ภาวะปกติอีกครั้งเนื่องจากปริมาณผลผลิตปาล์มและถั่วเหลืองเริ่มฟื้นตัวกลับมาหลังจากที่สภาพอากาศกลับมาอยู่ในภาวะปกติ ทำให้ราคาวัตถุดิบปรับลดลง
ดังนั้นมองว่าช่วงครึ่งปีหลังจะมีการเติบโตได้อย่างต่อเนื่องอีก
…
ผู้ถือหุ้นรายใหญ่
รายชื่อกรรมการ